Feb 15,2019
తగ్గిన టోకు ధరల ద్రవ్యోల్బణం
న్యూఢిల్లీ : ప్రస్తుత ఏడాది జనవరిలో టోకు ధరల ఆధారిత ద్రవ్యోల్బణం సూచీ 2.76 శాతానికి తగ్గి పది నెలల కనిష్ట స్థాయి వద్ద నమోదయ్యింది. చమురు, ఆహార పదార్థాల ధరలు తగ్గడంతో పాటు తయారీ వస్తువులు, ఇంధన ఉత్పత్తుల ధరలు దిగిరావడంతో ఈ పరిణామం చోటు చేసుకుందని ప్రభుత్వం గురువారం పేర్కొంది. 2018 డిసెంబరులో ఇది 3.8శాతంగా ఉండగా.. గతేడాది జనవరిలో 3.02శాతంగా నమోదైంది. అంతక్రితం కనిష్ఠ స్థాయి టోకు ద్రవ్యోల్బణం 2018 మార్చిలో 2.74 శాతంగా ఉంది. వాహన ఇంధనం, ఎల్‌పిజి ధరలు తగ్గడంతో ఇంధన, విద్యుత్తు ద్రవ్యోల్బణం 1.85 శాతానికి దిగివచ్చింది. గతేడాది డిసెంబరులో ఇది 8.38 శాతంగా ఉంది. కూరగాయలు, పండ్లు, ఆలు ధరలు తగ్గినట్టు పేర్కొంది.
మీ స్నేహితులకు రికమెండ్ చెయ్యండి